མི་སུ་ཞིག་ཡིན་རུང་།དཔེར་ན།མི་དེ་ང་ཡིན་པར་ཆ་ཞོགང་ལ་ལྦ་བ་ཞིག་ཡོད་པའི་དབང་དུ་ཐོངས།ཡང་སུ་ཞིག་གིས་ཁྱོད་ཀྱི་ལྦ་བ་དེ་ཡག་པོ་མི་འདུགཅེས་ཀུན་སློང་ལ་རྨ་མེད་པར་གཏམ་དྲང་མོ་སྨྲས་ན།ངས་ནི་དེ་ལ་ཁྱེད་བཤད་པ་བདེན་ནོ་ཟེར་མི་ཐུབ་པར་མ་ཟད།ཁོ་ལ་མི་དགའ་བའི་ཞེ་འཁོན་ཡང་འཛིན་སྲིད།ལག་པ་གྲང་མོ་སྙིང་ཁ་དྲོན་མོར་བཞག་ནས་འདང་རེ་བརྒྱབ་ན།འཇིག་རྟེན་ཆོས་བརྒྱད་ཀྱི་དབང་དུ་མི་འགྲོ་བ་ནི་ས་ཐོག་གི་བྱང་ཆུབ་སེམས་དཔའ་རེ་གཉིས་མ་གཏོགས་གཞན་དག་དེ་འདྲ་མིན་པར་སྣང་།དངོས་ཚུལ་དེ་ལྟར་སོང་བས་ན།སྔར་མི་ཤེས་རབ་ཅན་ཞིག་གིས་མིའི་རང་བཞིན་ལ་བརྩི་འཇོག་གིས།ཡོན་ཏན་སྣ་གཅིག་བསྐྱེད་ན་སྐྱོན་སྣ་གཅིག་འགྲིབ་འོངཞེས་གདམས་ཡོད་ཅིང་།ཚིག་དེ་རུ།ཁོང་གིས་དགག་སྒྲུབ་གཉིས་ལས་སྒྲུབ་པ་ཉིད་གཙོ་བོར་མཛད་འདུག་པ་མངོན་གསལ་ལགས།